**Til weekendture og lejre**

* Vi rejser altid i uniform og tørklæde, så husk at have det på fra starten
* Tunge ting anbringes øverst og ind imod kroppen, lette ting anbringes yderst i tasken.
* Undgå så vidt muligt at have ting uden på tasken, det er besværligt og ødelægger balancen.
* Husk regntøjet skal være let tilgængeligt.
* Pak tingene i dry-bags/gennemsigtige plastikposer og tag gerne en ekstra med til snavsetøj.
* Undgå at skulle bære noget i hænderne, da man hurtigt bliver træt af det.
* Vi forventer at spejderen selv pakker tasken, så der er styr på hvor tingene er. Forældres rolle bør begrænses til kun assistere med et overblik.
* Træn hjemmefra, så spejderen har styr på at pakke sovepose og liggeunderlag (og taske)
* En god tommelfingerregel: Tjek vejrudsigten før I pakker, det er unødvendigt at have flyverdragt med om sommeren.
* **Lad lederne opbevare medicinen for spejderen.**Det er vigtigt at lederen kender til medicin og dosis.

**Pak ud fra turtype og årstid.**

* Drikkedunk (og madpakke hvis det fremgår af indbydelsen.)
* Regntøj og vandtæt fodtøj
* T-shirts (1-2 på weekendture, 3-4 på sommerlejr)
* Varme bluser (1 på weekendture, to på sommerlejr)
* Bukser (1 på weekendture, 2 på sommerlejr)
* Shorts (1 på weekendture, 2 på sommerlejr)
* Undertøj og sokker til hver dag (gerne 1-2 par ekstra af begge dele, hvis uheldet skulle være ude)
* Sovepose, der passer til sæsonen
* Liggeunderlag **som spejderen *selv* kan håndtere**
* Nattøj eller T-shirt (+ evt. lille sovedyr + evt. lille pude)
* Buff/halsrør, er et alsidigt lille stykke grej og bør altid medbringes
* Toiletgrej (tandbørste, tandpasta, lille håndklæde, shampoo, sæbe, kam/børste, solcreme, myggeolie etc.)
* Pandelampe (husk at skifte batterier/lade op)
* Spisegrej (viskestykke, flad og dyb tallerken, bestik og mug), pakket i en pose med snorelukning.
* Spejderlommen i orden (Flammen, Sangbog, Blyant, papir, plaster, sikkerhedsnål, foldekop)
* Dolk og bælte hvis du har knivbevis
* Handsker/vanter/luffer/hue eller kasket/solhat (afhængig af årstiden)
* Sko, der er gode at gå i
* Jakke/vindjakke/softshell (afhængig af årstiden)
* Sandaler
* Badetøj
* Sangbog og evt. bålkappe
* Evt. spil, bøger og blade
* Turtaske med plads til madpakke, drikkedunk, regntøj/badetøj, skal sidde godt på ryggen da den ofte er i brug mange timer ad gangen.